Lolland-Falsters Stifts-Tidende, 1844-05-06
Professor M. Nielsen, Eieren af Borgerdydskolen i Kjøbenhavn, har afhændet denne, der i den senere Tid er geraadet i stor Forfald og derfor har været underkastet en betydelig Afgang, til Dhrr. Cand. Christian Bartholin og Stilling, som overtage Jnstitutet fra 1ste August d. A. Det er at vente, at disse tvende unge Mænd, der i lang Tid have været ansatte som Lærere ved Borgerdydskolen paa Christianshavn, og som saadanne have erhvervet sig nøie Jndsigt i Faget, ville opreise Skolens forfaldne Affairer ved en til Tiden svarende Bestyrelse. Conditionerne, hvorpaa Overdragelsen er skeet, skulle være meget billige. (Aarh. Av.) Jmod den formeentlig tilsigtede Nedlæggelse af flere lærde Skoler i Provindserne har allerede hævet sig adskillige vægtige Stemmer, og denne for Staten saa høist vigtige Sag vil sikkert ikke mangle en fleersidig offentlig Drøftelse. Det hedder saaledes i Fædrelandet: Flere lærde Skoler skulle nedlægges, Fripladser og Stipender indskrænkes og Skolepengene forhøies, Alt for at iværksætte en fuldstændigere Organisation af Landets lærde Skolevæsen. Reformen tilsigter Underviisningens muligste Potensering: en udvidet og høiere Underviisning, hvoraf følger flere Lærere, høiere Gage, større Skolebygninger, &c. &c. Dertil udfordres forøgede Pengeressourcer, der skulle tilveiebringes ved de anførte Midler. Den umiddelbare Følge heraf vil da være, at Muligheden for Forældre i Provindserne til at kunne forskaffe deres Børn videnskabelig Dannelse i de lærde Skoler, vil vanskeliggjøres i samme Grad som man stræber at tilveiebringe en fuldkommere Underviisning. – En anden Mand, der ogsaa er gjennemtrængt af Overbeviisningen om, at man ikke uden yderste Varsomhed bør skride til Nedlæggelsen af lærde Skoler, og at en Overdirvelse let kan hidføre uheld bringende Følger, har i den Berl. Tid." med megen Varme udtalt sig om denne Sag, og sluttet sit Jndlæg saaledes: "Jylland, Rigets Hovedland, Jylland, det rask fremadskridende Land med de store, dagligt voxende Kræfter, staaer i Jntelligents og høiere Cultur kjendeligt under sine tvende Søstre, Fyen og Sjælland, tildeels vel fordi det ligger fjernest fra den danske Videnskabeligheds og Culturs Sjæl: det kongelige Kjøbenhavn. Men i Jylland findes større Byer med blomstrende, rigt freqventerede Skoler, men som ikke ere rigt nokdoterede til at bestaae ved egne Midler, og alt udpeger Rygtet de Byer, der ere bestemte til at berøves deres Latinskole. Det er Rygtet herom, der nærmest har bevæget os til at gribe Pennen, fordi vi vilde høiligen beklage, om dette Rygte blev til en Sandhed. Den i de sidste Decennier til nyt Liv vaagnende jydske Jntelligents vilde da snart mangle Næring og udslukkes, og inden en Menneskealders korte Aarrække vilde i dette Lands frugthareste og livligste Deele store Strækninger henligge ubefolkede af Videnskaberne. Og hvad vore fremfarne Konger viseligen have bygget, hvad patriotiske Borgere, netop i særlig Kjærlighed til Jylland, have offret til, det vilde være skeet forgjæves, og under vort Fædrelands almindelige Fremskriden i Cultur, vilde Hovedlandets Tilbagegang blive dobbelt kjendelig - og dobbelt sørgelig. Jernbane-Jdeerne i Hertugdommene springe den ene efter den anden fuldtvæbnede frem som Minerva af Jupiters Hoved, det vil sige, at Pengemidlerne til deres Udførelse tilbydes ligesaa hurtigt som de undfanges. Hvorvidt det endnu vil gaae hermed, er ikke godt at forudsee, hvorvel det ikke er vanskeligt at forklare sig Hamborgernes Jnteresse i at knytte Halvøen, - om det saa skulde være indtil Skagen fast til deres Handelsoverherredømme ved et sammenhængende Jernbanenæt, der har sit Midtpunct i Hamborgs Forstad, Altona. Det er dem, af hvem Midlerne hertil især tilbydes, og de ere allerede avancerede over Rendsborg og Flensborg til Apenrade og Haderslev. Naturligviis hidrører denne hurtige Tilveiebringelse fra Hamborgske Speculanter, der i Forventning af, at den danske Regjering, uden Hensyn til Danmark selvstændige Handel, ikke vil nægte sit Minde til den rendsborg flensborgske Banes Anlæg, calculere paa en videre Fortsættelse deraf, for at gjøre den ene Stad efter den anden i Slesvig til Hamborgske Forstæder. At Schleswigholsteinerne ikke have noget herimod, er ligesaa forklarligt, da det kun bliver et Middel mere til at begrunde en Adskillelse, og derfor er det ogsaa deres Agenter, især fra Rendsborg, der agere (Kbhpst.) Jernbane-Apostle.